Diari Oficial de la Generalitat Valenciana


Sumari del DOGV 5451, del 15-02-2007 (2007/741)

Acord de la Junta de Govern del Col·legi Oficial de Protètics Dentals de Castelló i València de 16 de març del 2005, pel qual s'aprova la creació dels fitxers de dades de caràcter personal.
---------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/a/2005/03/16/(1)/dof/vci/html**

### Dades del document

Número de DOGV
:   5451

Data del DOGV
:   15-02-2007

Secció del DOGV
:   I. DISPOSICIONS GENERALS

Número del document
:   2007/741


Data del document
:   16-03-2005

Organisme emissor
:   Col·legi Oficial de Protetics Dentals de Castelló i València

Tipus de document
:   Acord

Descriptors 

:   * Castelló de la Plana
    * València
    * base de dades
    * dades personals
    * col·legi professional
    * administració regional
    * legislació

L'existència de fitxers de dades de caràcter personal i els avanços tecnològics, singularment els informàtics, suposen possibilitats d'intromissió en l'àmbit de la privacitat i intimitat, així com de limitació i vulneració del dret a l'autodisposició de les informacions que són rellevants per a cada persona. Per això, l'ordenament jurídic reconeix drets en este camp i establix mecanismes per a la seua garantia. La Constitució Espanyola, en l'article 18, reconeix com a dret fonamental el dret a l'honor, a la intimitat personal i familiar i a la pròpia imatge, i establix que la "llei limitarà l'ús de la informàtica per a garantir l'honor i la intimitat personal i familiar dels ciutadans i el ple exercici dels seus drets". El Tribunal Constitucional, interpretant este article, ha declarat en la seua jurisprudència i, especialment, en les seues sentències 290/2000 i 292/2000, que este protegix el dret fonamental a la protecció de dades de caràcter personal, i li atorga una substantivitat pròpia. Dret que la doctrina ha denominat com "dret a l'autodeterminació informativa", "dret a l'autodisposició de les informacions personals" i que, quan es referix al tractament automatitzat de dades, s'inclouen en el concepte més ampli de "llibertat informàtica".  
La Llei Orgànica 15/1999, de 13 de desembre, de Protecció de Dades de Caràcter Personal, establix un conjunt de mesures per a garantir i protegir aquell dret fonamental.  
Els col·legis professionals són corporacions de dret públic, amb personalitat jurídica pròpia i plena capacitat per al compliment dels seus fins. Aquells que desenvolupen exclusivament les seues funcions en el territori de la Comunitat Valenciana, que es regixen per la Llei 6/1997, de 4 de desembre, de Consells i Col·legis Professionals de la Comunitat Valenciana, estan inclosos, respecte als fitxers creats o gestionats per a l'exercici de potestats públiques, en l'article 20 de la Llei 15/1999, de Protecció de Dades de Caràcter Personal que establix que la creació, modificació o supressió dels fitxers de les administracions públiques només podran fer-se per mitjà de disposició general que serà publicada en el Boletín Oficial del Estado o diari oficial corresponent.   
Els estatuts del Col·legi Oficial de Protètics Dentals de Castelló i València establixen en l'article 25 que correspon a la Junta de Govern del col·legi adoptar totes les mesures legals i reglamentàries que crega pertinents per a assegurar el compliment de les funcions corporatives.  
La creació d'estos fitxers s'ajusta als termes i condicions fixats en la Llei Orgànica 15/1999.  
La Junta de Govern, conscient de la importància capital de la protecció de les dades personals per a la salvaguarda de la dignitat i intimitat de les persones en general, i dels seus col·legiats, en particular, en virtut de les normes exposades aplicables i fent ús de les facultats atribuïdes pels seus estatuts, acorda:  
Primer. Creació de fitxers  
Es creen els fitxers automatitzats de dades de caràcter personal "Col·legiats", "Perits", "Expedients d'infraccions i sancions", recollits en l'annex I del present acord.  
Segon. Mesures de seguretat  
Els fitxers automatitzats, que pel present acord es creen, complixen les mesures de seguretat establides en el Reial Decret 994/1999, d'11 de juny, pel qual s'aprova el Reglament de Mesures de Seguretat dels Fitxers Automatitzats que continguen dades de caràcter personal.  
Tercer. Publicació  
De conformitat amb el que preveu l'article 12 del Decret 99/2002, de 13 de juny, de regulació del procediment d'elaboració de disposicions de caràcter general, conclòs el procediment d'elaboració del projecte de la disposició de caràcter general, l'òrgan competent encarregat procedirà a l'aprovació, i es publicarà a continuació en el Diari Oficial de la Comunitat Valenciana.   
Quart. Entrada en vigor  
El present acord entrarà en vigor l'endemà de la publicació en el Diari Oficial de la Generalitat Valenciana.  
València, 16 de març de 2005.- El president: José Vicente Maurí-Vera Lavarías. El secretari: Pedro José Olivares Pérez.  
ANNEX I  
Col·legiats  
1. Òrgan responsable del fitxer: Junta de Govern del Col·legi Oficial de Protètics Dentals de Castelló i València.  
2. Òrgan davant el qual poden exercitar-se els drets d'accés, rectificació i cancel·lació, quan procedisca: Junta de Govern del Col·legi Oficial de Protètics Dentals de Castelló i València.  
3. Nom i descripció del fitxer: "Col·legiats". Dades identificatives dels col·legiats adscrits al col·legi professional.  
4. El caràcter automatitzat o manual estructurat del fitxer, segons criteris específics referits a les persones que permeta accedir fàcilment a les dades de caràcter personal de què es tracte: automatitzat.  
5. Sistema d'informació a què pertany: xarxa corporativa, intranet local, programa de gestió del col·legi professional.  
6. Nivell i mesures de seguretat: bàsic. Les corresponents a este nivell, segons allò que s'ha previst en el Reial Decret 994/1999, d'11 de juny.  
7. Tipus de dades de caràcter personal que s'inclouran:   
Dades de caràcter identificatiu: DNI/NIF, nom, cognoms, telèfon, adreça postal i número de col·legiat, firma, imatge, número de registre personal, número de consell.  
Dades de característiques personals: dades d'estat civil, data de naixement, lloc de naixement, nacionalitat, sexe.  
Dades acadèmiques i professionals: formació, titulacions, pertinença a col·legis o associacions professionals, direcció professional i altres dades professionals.  
8. Finalitat i usos previstos: gestió administrativa i comptable del col·legi professional.  
9. Persones o col·lectius sobre els quals es pretén obtindre dades de caràcter personal o que resulten obligats a subministrar-los: persones amb la titulació o habilitació de protètic dental que exercisquen o pretenguen exercir la professió de protètic dental.  
10. Procedència de les dades: l'interessat o el representant legal.  
Procediment de recollida: formularis o cupons i suport paper.  
11. Òrgans o entitats destinatàries de les cessions previstes: Consell General de Col·legis de Protètics Dentals d'Espanya, Consell Autonòmic de Col·legis i altres organismes obligats per Llei.  
Perits  
1. Òrgan responsable del fitxer: Junta de Govern del Col·legi Oficial de Protètics Dentals de Castelló i València  
2. Òrgan davant el qual poden exercitar-se els drets d'accés, rectificació i cancel·lació, quan procedisca: Junta de Govern del Col·legi Oficial de Protètics Dentals de Castelló i València.  
3. Nom i descripció del fitxer: "Perits". Gestió dels col·legiats incorporats al llistat de perits i que es remet periòdicament a l'administració de justícia.  
4. El caràcter automatitzat o manual estructurat del fitxer, segons criteris específics referits a les persones que permeta accedir fàcilment a les dades de caràcter personal de què es tracte: automatitzat.  
5. Sistema d'informació a què pertany: xarxa corporativa, intranet local, programa de gestió del col·legi professional.  
6. Nivell i mesures de seguretat: bàsic. Les corresponents a este nivell, segons allò que s'ha previst en el Reial Decret 994/1999, d'11 de juny.  
7. Tipus de dades de caràcter personal que s'inclouran:   
Dades de caràcter identificatiu: DNI/NIF, nom i cognoms, telèfon, adreça postal, firma i número de registre personal.  
Dades acadèmiques i professionals: formació, titulacions, experiència professional i pertinença a col·legis o associacions professionals.  
8. Finalitat i usos previstos: gestió dels col·legiats incorporats al llistat de perits. L'ús previst està dirigit a les pràctiques pericials en procediments judicials i administratius.   
9. Persones o col·lectius sobre els quals es pretén obtindre dades de caràcter personal o que resulten obligats a subministrar-los: col·legiats amb la titulació o habilitació de protètics dentals interessats a formar part del llistat de perits.  
10. Procedència de les dades: l'interessat o el representant legal, procediment de recollida: formularis o cupons, suport paper.  
11. Òrgans o entitats destinatàries de les cessions previstes: administració de justícia.  
Expedients d'infraccions i sancions  
1. Òrgan responsable del fitxer: Junta de Govern del Col·legi Oficial de Protètics Dentals de Castelló i València.  
2. Òrgan davant el qual poden exercitar-se els drets d'accés, rectificació i cancel·lació, quan procedisca: Junta de Govern del Col·legi Oficial de Protètics Dentals de Castelló i València.  
3. Nom i descripció del fitxer: "Expedients d'infraccions i sancions" manual. Control de les infraccions administratives corporatives.  
4. El caràcter automatitzat o manual estructurat del fitxer, segons criteris específics referits a les persones que permeta accedir fàcilment a les dades de caràcter personal de què es tracte: manual.  
5. Tipus de dades de caràcter personal que s'inclouran:   
Dades relatives a infraccions: infraccions administratives i penals.  
Dades de caràcter identificatiu: DNI/NIF, nom i cognoms, telèfon, adreça postal, firma i número de col·legiat, dades identificatives del denunciant.  
Dades acadèmiques i professionals: formació, titulacions, experiència professional, pertinença a col·legis o associacions professionals i altres dades professionals.   
6. Finalitat i usos previstos: gestionar les funcions legalment i estatutàriament previstes de control deontològic de la professió i d'aplicació del règim disciplinari, així com controlar les inhabilitacions imposades per via judicial.   
7. Persones o col·lectius sobre els quals es pretén obtindre dades de caràcter personal o que resulten obligats a subministrar-los: col·legiats sotmesos en expedients deontològics, sancionats o condemnats judicialment.  
8. Procedència de les dades: l'interessat o el representant legal, altres persones físiques distintes de l'afectat o el seu representant.   
Procediment de recollida: escrits presentats pels denunciants i de les resolucions administratives i judicials notificades a la corporació, suport paper.  
9. Òrgans o entitats destinatàries de les cessions previstes: Consell General de Col·legis de Protètics Dentals d'Espanya, Consell Autonòmic i Administració de Justícia."


Còpia Permalink ELI